อธิบายทางไปร้านไม่ถูกจริงๆ ค่ะ มาเที่ยวสมุทรสงครามทีไรคุณแม่ชอบพามาแวะร้านนี้ทุกที เพราะชอบทานไมโลดิบ จริงๆ ร้านนี้มีของคาวด้วยนะคะ เช่น พวกเสต็ก สลัด แต่เราไม่ได้ลองซะที มาเน้นของหวานอย่างเดียว โดยเฉพาะขนมปังกรอบต้องซื้อติดไม้ติดมือกลับมาตลอดทั้งกินเองและเป็นของฝาก แต่แนะนำให้โทรจองก่อนโดยเฉพาะช่วงเทศกาล ขนมปังกรอบเค้าขายดีจริงๆ
โดยรวมของหวานก็ใช้ได้ค่ะ น้ำแข็งไสดับร้อนได้ดี ส่วนขนมปังนึ่งร้อนๆ ทานกับสังขยาก็อร่อย แต่พอหายร้อนแล้วจะเหนียว พาเพื่อนไปหลายๆ คนแย่งกันทานสนุกๆ ละกันนะคะ